33 
I offentliggjorte Journaler liar jeg fundet omtalt forskellige 
Skrabninger, der maa være foretagne paa Skalbanker af samme Art 
som de her skildrede. Jeg skal her anføre de fundne Mollusker 
og Skaller fra en af Mc Andrew og Lucas Barre tt foretaget 
Skrabning ved Arnø, Finmarken 1 ). Om Lokaliteten gives følgende 
nærmere Oplysninger: Dybde 13—40 M.; Afstand fra Land V 2 
engelsk Mil; Plantevækst: Laminarier og Florideer. (Se omstaa- 
ende Tabel). 
Det vil ses, at denne Skrabning giver Grund til den Antagelse, 
at alle de fundne Individer have levet paa Stedet. Hvor der er 
mange Skaller, er der i Reglen ogsaa mange levende Individer. At 
det ikke er Tilfældet for de to Arter: Saxicava arctica og Mytilus 
modiolus, kan simpelthen forklares ved, at disse Arter i Laminarie- 
bæltet have deres Hovedudbredelse mellem Laminariernes Rhizoider 
og ikke let faas levende, med mindre Laminarierne rykkes op. 
Udenfor dette Bælte optræde de sjeldent med stor Hyppighed, 
navnlig ikke Mytilus. At Listen over Arterne ser noget heterogen ud, 
er fordi Skrabningsfeltet har en betydelig vertikal Udstrækning (40 — 
13 M.). Derved ere forskellige biologiske Grupper tagne i samme 
Skrabning. Uden Tvivl har Bundarten vekslet fra Grus med Lami¬ 
narier og Lacuna vineta, Margarita helicina, Margarita undulata 
Sowb. [= M. grønlandica Chemn.], Mytilus modiolus og Saxicava 
arctica etc. til lerblandet Sand med Dentalium entale, Astarte 
crebricostata, Astarte elliptica Brown [= A. compressa Linné], 
Astarte compressa Mont. [= A. banksii Leach], Leda pernula, 
Velutina lævigata, Trichotropis borealis etc. 
Bølgernes nedad transporterende Virksomhed viser sig navnlig 
ved stejle Kyster og fremkalder i Forbindelse med Strømninger 
Dannelsen af nedskyllede Skaldynger. De nedskyllede Arter 
tilhøre særlig Laminariezonen og andre Dele af det sublittorale 
Bælte, medens der ikke kendes Exempler paa, at rene Bredformer 
føres nedad i anseligt Antal. Hvor Kysterne falde stejlt ned til 
*) Ref. i Woodward: „A Manual of the Mollusca“. London 1890. 
(Pag. 145—146). 
Vidensk. Meddel, fra den naturh. Foren. 1901. 
3 
